Messonzu ‘e cambios

Innamorende fun pius de mese
Mateu e Chica, passiza-passiza.
Ma sa mama l'at nadu: «No lu lese
ca a su babbu 'e Mateu li ses fiza1».

Chica a sa sogra s'est betada a pese
néndeli: «Che una mama mi consiza».  
E li rispondet: «Sorre no li sese
a fizu meu, e ti tranquiiliza.

Comente cuntzepidu a tie a cua
an mama tua cun maridu meu,
gai inzenerad'amos a Mateu

deo cun su maridu 'e mama tua:
isposadìlu, no ses sorre sua,
custu l'ischimos nois, tue e Deu».

Su vinti 'e Sant'Andria 1975

1Fiza: la ragazza apprende dalla madre di essere figlia naturale del futuro suocero.